Ratmirs Holmovs

Ratmirs Holmovs (;  Šenkurska —  Čerņivci) bija Krievijas starptautiskais lielmeistars šahā (1960).

 Biogrāfija 
Šahu iemācījies spēlēt divpadsmit gadu vecumā. Otrā pasaules kara laikā dienējis flotē Tālajos Austrumos un pašās kara beigās nokļuvis japāņu gūstā, kādēļ vēlāk Holmovam bijušas problēmas ar izbraukšanu no PSRS, lai dotos uz šaha turnīriem.Геннадий Сосонко, "Диалоги с шахматным Нострадамусом"

1947. gadā kļuvis par PSRS sporta meistaru šahā. 1948. gadā uzvarējis Baltkrievijas šaha čempionātā.Championship of Belarus - 1948 No 1948. gada līdz 1960. gadam dzīvojis Lietuvā. Kļuvis par desmitkārtēju Lietuvas šaha cempionāta uzvarētāju (1949, 1950, 1951, 1952, 1953, 1955, 1957, 1958, 1959, 1960). 1954. gadā Rīgā sporta biedrības Spartak sastāvā uzvarējis PSRS komandu kausa izcīņā šahā.OlimpBase :: Soviet Team Chess Cup :: Ratmir Kholmov 1960. gadā kopā ar Vasiliju Smislovu dalījis 1.-2. vietu Maskavas starptautiskajā šaha turnīrā.International tournament Moscow 24.5-7.6.1960 Par panākumiem turnīros FIDE 1954. gadā Holmovam piešķīrusi starptautiskā meistara (IM), bet 1960. gadā - starptautiskā lielmeistara (GM) nosaukumu. No 1948. līdz 1972. gadam sešpadsmit reizes piedalījies PSRS šaha čempionātu finālos. 1963. gadā kopā ar Leonīdu Šteinu un Borisu Spaski dalījis 1.-3. vietu PSRS šaha čempionāta finālā, taču papildu turnīrā palicis 3. vietā (uzvarēja Šteins).USSR Championship (1963) 1965. gadā Havanā piedalījies Hosē Raula Kapablankas memoriālā, kurā sensacionāli uzvarējis Robertu Fišeru un izcīnījis 5. vietu.Havana (1965) 1968. gadā atkārtoti piedalījies Kapablankas memoriālā un uzvarējis tajā.Capablanca mem Havana 1968

1970. gadā PSRS izlases sastāvā uzvarējis Eiropas komandu šaha čempionātā, izcīnot arī individuālo zelta medaļu.OlimpBase :: European Men's Team Chess Championship :: Ratmir Kholmov 1973. gadā kopā ar Mihailu Tālu uzvarējis starptautiskajā šaha turnīrā Dubnā.International Tournament - Dubna 5-26.12.1973 Četras reizes uzvarējis PSRS komandu šaha čempionātos Maskavas (1967, 1969) un Krievijas (1963, 1975) izlašu sastāvos.OlimpBase :: Soviet Team Chess Championship :: Ratmir Cholmovas 1987. gadā uzvarējis Maskavas pilsētas šaha čempionātā.Championship of Moscow - February-March 1987 1988. gadā Voronežā dalījis 1.-2. vietu Krievijas šaha čempionātā.Championship of Russia- Voronezh 9-28.6.1988 Sekmīgi piedalījies arī senioru šaha turnīros. 2000. gadā dalījis 1.-4. vietu Pasaules senioru šaha čempionātā, bet gadu vēlāk šajā turnīrā dalījis 2.-4. vietu.

Par savu šaha spēles stilu bijis iesaukts par "centra aizsargu". Holmovam raksturīga bija diezgan pavirša pieeja šaha atklātņu teorijai, taču ļoti sīksta sliktāku pozīciju aizsardzība, kuras laikā viņš izmantoja katru vismazāko iespēju apgrūtināt pretiniekam pārsvara realizāciju.

 Atsauces 

 Ārējās saites 

Kategorija:1925. gadā dzimušie
Kategorija:2006. gadā mirušie
Kategorija:Arhangeļskas apgabalā dzimušie
Kategorija:Lietuvas šahisti
Kategorija:Krievijas šahisti
Kategorija:PSRS šahisti